钦定古今图书集成/方舆汇编/职方典/第1215卷 > 《湘潭县塞道林小路文案》包鸿逵
## 钦定古今图书集成/方舆汇编/职方典/第1215卷 > 《湘潭县塞道林小路文案》包鸿逵

《文》曰：“湘潭之于宁乡，中有道林之一小路，非古也。山
行则崎岖硗确，田行则”踔窊斜，初特为贩夫樵子
担负之涂，嗣稍为黠役滥差躲闪之路。然塞之廿年
往矣，前院《柯碑禁》可考也。陟今长善巨棍周望吕，包
贴夫马，罔骗金钱，恃利嘴，效首功，假公呈，肥私橐，纷
纷有开复之告，何哉？夫使此路之设，利于长善，无害
于湘潭，或利长善者多，害湘潭者少，若民予民也，何
胶柱相尤乃尔？而实则不然。盖三邑并号“上冲”，轸错
大略相准。有共任其劳，如路自荆、常之衡、宝以达桂
筦，自衡、宝之荆、常以达宛、洛者，此长善、湘潭之所同
也。有分任其劳，如路自两粤、衡、宝之江浙、直闽，与江
浙、直闽之之两粤、衡、宝者，此湘潭之所有，而长善之
所无也。路自鄂、郢、黔、蜀之江浙、直闽，与江浙、直闽之
之鄂、郢、黔、蜀者，此长善之所有而湘潭之所无也。虽
彼此道路多寡不甚相悬，而以湘潭一邑配长善两
县，其力已不侔矣。况小路复开，则前此长善所无而
湘潭所有者，潭人固无可辞免。即潭与长善所共有
者，亦将潭人独有之；长善所有而潭所无者，又潭人
独有之。长善何偏利而湘潭何偏害也？且潭向与长
善共者，其路仅九十里耳，今由道林至宁乡则一百
六十里，是分外添七十里矣。南至衡山则二百里，北
至宁乡又一百六十里，岂以潭之夫马若是赢乎？而
额马八十匹，夫二百五十名，视长善且不足矣。衡山
一差二百里，夫马往还五日，是一差而两差也。今又
欲益之以道林、宁乡往还四日，“是一差而四差也。扛
轿夫以道远，故每夫二名，外帮一名，是一差而三差
也。今又欲益之以道林、宁乡”，是一差而六差也。在长
善，则从此不须只骑片轮，尽并而瘁于湘，其夫马可
裁十之八，而湘潭更须增马五十馀匹，夫一百馀名，
夫马价须增二千馀金，此从何出乎？计途百六十里，
穷日不能达，必“假宿中道，应新创一大公馆以备卧
辙”，度费不下二百馀金，而中火坐饮诸需称是，此又
从何出乎？小路向无铺站，今则每十里须立一铺，共
十六铺，每铺买地造屋约十馀金，每铺兵工食约二
十金，共计五百馀金，此又从何出乎？是非疲邑之所
能辨也。湘马旧用民当，每匹除官价外，私帮五十馀
金，而以马破家者犹接踵。盖邑站长远，人兽多委顿
艰辛而死，故索帮如是之多也。近行官养之法，刻意
节省，仅可撑捱。若复益之以“此百六十里霜雪之夜，
风雨之朝，行者寒如失林之鸟，汨如没泥之鳅。”夫骑
之僵死蒸死，筋尽髓枯而死者必无量矣。死者从何
添补，必又出于前项经费之外，是又非疲邑之所能
办也。查令甲勘合符验，必赴道府挂号，以杜滥防伪。
今若长善谢绝使客，则差役必借口掉臂，不复入郡
挂号，而冒滥诈伪，从何究诘？不可究诘，则冒滥愈多，
是又非疲邑之所能办也。湘潭如此，宁乡可知。借曰
议抽长善之夫马以应湘宁，而长善果能全应之否
乎？能全应之，则长善固自有馀，何必委担于湘宁？不
能全应，则湘宁舍长善何索焉？将议加编乎？今日之
民，固比岁阳侯旱魃群灾之孑遗也。富者贫，贫者徙，
徙者死，强者椎牛探丸，不暇顾法，弱者啮土茹荼，甘
心待尽。一二惟正之额，长吏势不得不忍心狼面以
征之，吞酸噤痛以督之，然已自惭之甚，自苦之极矣，
尚可更言之额外哉？窃闻长善之议，亦常慷慨言协
济矣。但现在首事卸祸之人，或不难指天誓日，而迨
其息肩弛担之后，必同画饼啖梅。就使如数如期，然
釜庾莫救之群馁，而邻人仅以豆黍疗之，食亦毙，不
食亦毙，湘邑万万不能堪，不愿受矣。如长善必欲省
劳却客，何不于道林议设一驿，移其现在夫马及饩
廪公费，悉付驿官掌之。如《荷塘》故事，令湘宁昔送长
善者改送驿馆，顾不一举两便，奈何无端嫁祸为也？
若谓此路亦曾暂试，不妨踵而复之，则今日复之倘
便，前日塞之何心？试想前日上下申驳之反复，岂逊
于今日？彼此议论之烦多，必其灼然利害之无疑，然
后决然树禁以永塞。岂前日但为湘宁计，不为长善
计，而长善亦遂无一贤者能陈一说以与湘宁争，顾
甘受此累，以贻至今人耶？故由前以想今人，则前之
为长善者，未必不如今之为长善者也。若由今以想
前人，则今之为湘潭者，断不可以复见昔之为湘潭
者矣。且今日长善、湘潭三邑者，其民困同，非左急右
宽也；其逋负同，非甲硗乙沃也，其差繁又同，非彼痛此彝也。常譬之如三人同病，若三人之家各为尽心
调理，延医料方，此三人未必不可皆济。若误听巫祝
祷祀咒禁之术，必取二人之病以加此一人，则二人
生而一人无幸矣。此二人之家将忍之乎？即二人之
家忍之，而此一人肯甘受之乎？即势不能不受，而以
闻之仁人，控于当路，其将以为可乎否乎？今长善之
意，是欲取二人之病以加一人者也；卑职之言，是不
肯令一人并受二人之病者也。而当路仁人，视长善、
湘宁有如一子，痛痒休戚，决无畸观，不待控而后怜
者也。第本县谊关民牧，患切剥肤，每思受事以来，不
能为潭人开一利，而万一反增“一害，则潭之父老子
弟竟何藉长吏为？而四顾徬徨，又安能以厉阶祸始
之身，偃然一日居民上哉？”兴言及此，一字一泪，一泪
一血，非敢挟持浮气，祗求不负地方。倘此举于地方
无大关系，而故忘僚友同舟之情，千百姓违道之誉，
虽立从禠逐，亦所甘心。随蒙本府张覆议，湘宁距府
城各一百里，而自相距各二百里。先年过客，有避朝
王及郡城一切人事，间由湘宁经过，然私便非站路
也。二邑夫马既为劳困，中道驻宿又无其所，不若仍
旧禁塞为便。《兵道》吴覆议：“山径塞之久矣，一旦议复，
必增建铺舍公馆以及夫马，于长善未必利，而湘宁
则扰甚矣。择害从重，仍旧贯便。”